Kaapse visserman word vermis | Maroela Media
"Die boot het nette naby die kus ingetrek toe die skroef met seewier verstrengel geraak het," het Craig Lambinon, woordvoerder van die Nasionale Seereddingsinstituut (NSRI) gesê. "Terwyl hy van die seewier ontslae probeer raak het, het 'n golf die boot getref en die 30-jarige man het oorboord geval."
Die bemanning het eers opgemerk die man word vermis toe hulle herstel het nadat die boot byna omgeslaan het. 'n Lug-, see- en kussoektog is van stapel gestuur en die man se lewensreddingsbaadjie is opgespoor.